KCE พุ่ง 5% มูลค่าซื้อขายแน่น! รับปัจจัยบวกมาตรการลดภาษีจีนหนุนยอดส่งออกชิ้นส่วนรถยนต์โต
KCE พุ่ง 5% มูลค่าซื้อขายแน่น! รับปัจจัยบวกมาตรการลดภาษีจีนหนุนยอดส่งออกชิ้นส่วนรถยนต์โต ล่าสุด ณ เวลา 11.31 น. อยู่ที่ระดับ 25.50 บาท ปรับตัวขึ้น 1.20 บาท หรือ 4.94% ด้วยมูลค่าการซื้อขาย 283.08 ล้านบาท
1 เม.ย. 2562

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 11.31 น. อยู่ที่ระดับ 25.50 บาท ปรับตัวขึ้น 1.20 บาท หรือ 4.94% ด้วยมูลค่าการซื้อขาย 283.08 ล้านบาท

โดยราคาหุ้นปรับตัวขึ้นแรงด้วยมูลค่าซื้อขายที่มีเข้ามาอย่างหนาแน่นถึง 280 ล้านบาท จากมูลค่าการซื้อขายย้อนหลังเฉลี่ยอยู่ที่ประมาณ 100 ล้านบาท ทั้งนี้คาดว่า KCE เป็นหุ้นที่จะได้รับปัจจัยบวกภายหลังจากรัฐบาลจีนออกมาตรการลดภาษีมูลค่าเพิ่ม (VAT) เพื่อกระตุ้นเศรษฐกิจของจีน ซึ่งจะมีผลตั้งแต่วันนี้ (1 เม.ย.) เป็นต้นไป
ทั้งนี้มาตรการดังกล่าวเป็นปัจจัยบวกต่อภาคบริโภคในประเทศของจีน ซึ่งคาดว่าจะส่งผลดีต่อหุ้นกลุ่มส่งออกของไทย โดยเฉพาะการส่งออกชิ้นส่วนยานยนต์ และชิ้นส่วนอิเล็กทรอนิกส์ อย่าง KCE เนื่องจากยอดขายรถยนต์จากประเทศจีนคิดเป็นสัดส่วนถึง 30% ของยอดขายรถยนต์ทั่วโลก
ขณะเดียวกัน บล.ทรีนีตี้ มองว่า KCE เป็นหุ้นที่มักปรับตัว Outperform ได้ดีในทุกไตรมาส 2 ของทุกๆปี